INN I REGJERINGEN: Abid Raja og Sveinung Rotevatn blir nye statsråder, får VG opplyst. Foto: Terje Pedersen / NTB scanpix

Dette er Ernas nye regjering

VG har fått bekreftet navnene på de 19 som har sagt ja til å sitte i Erna Solbergs mindretallsregjering med Høyre, Venstre og Kristelig Folkeparti, som hun presenterer fredag.

Oppdatert 24. januar

Trine Skei Grandes hovedutfordrere Abid Raja og Sveinung Rotevatn skal inn i regjeringen, mens Venstre-lederen selv blir kunnskapsminister, ifølge VGs opplysninger.

Klima- og miljøminister Ola Elvestuen går ut av regjeringen, mens kulturminister Trine Skei Grande og forsknings- og høyere utdannings-minister Iselin Nybø får nye jobber, ifølge kilder tett på prosessen.

VG får bekreftet at de to nykommerne fra Venstre er stortingsrepresentant Abid Raja og statssekretær Sveinung Rotevatn – som er de heteste kandidatene i partiets lederkamp. Raja blir kulturminister og Rotevatn blir klima- og miljøminister.

VG har snakket med flere kilder som jobber for at Rotevatn eller Raja skal få nye verv. På begge sider gis det uttrykk for at Skei Grande kan kjøpe seg mer tid som leder og skape ro i partiet hvis hun gir de to en plass i regjeringen.

forrige







fullskjerm neste HJEM: Trine Skei Grande (V) på vei ut fra Kulturdepartementet torsdag kveld.

Dette er Venstres nye statsråder, får VG opplyst:

Kunnskapsminister Trine Skei Grande

Kulturminister Abid Raja

Klima- og miljøminister Sveinung Rotevatn

Næringsminister Iselin Nybø

På mandag ga Frp-leder Siv Jensen beskjed om at partiet går ut av Solberg-regjeringen. Høyre, KrF og Venstre fortsetter, og den Frp-frie regjeringen skal presenteres på Slottsplassen fredag formiddag, ifølge VGs opplysninger. Høyres stortingsrepresentanter er innkalt til gruppemøte, som vil bli holdt i halv 11-tiden fredag, og Skei Grandes planlagte tur til lokallaget i Kinn er avlyst.

Arbeids- og sosialminister Anniken Hauglie (H) forlater også regjeringen fredag.

Disse 19 regjeringsmedlemmene har fått telefon fra statsminister Erna Solberg, og har sagt ja:

Knut Arild Hareide (KrF) skal inn som samferdselsminister. Tidligere KrF-leder(KrF) skal inn som samferdselsminister.

Jan Tore Sanner (H) blir finansminister. Han er nå kunnskapsminister.

Abid Raja (V) blir kulturminister. Han kommer fra Stortinget.

Trine Skei Grande (V) blir kunnskapsminister og bytter fra Kulturdepartementet.

Sveinung Rotevatn (V) blir klima- og miljøminister. Han er i dag statssekretær samme sted.

Ny næringsminister Iselin Nybø (V), i dag minister for høyere utdanning.

Tina Bru (H) blir ny olje- og energiminister. Stortingsrepresentant(H) blir ny olje- og energiminister.

Linda Hofstad Helleland (H) blir distrikts- og digitalminister i Kommunaldepartementet.

Henrik Asheim (H) blir minister for høyere utdanning i Kunnskapsdepartementet.

Nikolai Astrup (H) skal også til Kommunaldepartementet, og blir kommunalminister.

Monica Mæland (H) blir ny justisminister. Hun kommer fra rollen som kommunal- og moderniseringsminister.

Torbjørn Røe Isaksen (H) blir arbeids- og sosialminister, og flytter fra Næringsdepartementet.

Den nye fiskeriministeren er Geir-Inge Sivertsen (H) , tidligere ordfører i Lenvik som i to måneder har vært statssekretær i Næringsdepartementet.

Ine Eriksen Søreide (H) fortsetter som utenriksminister.

Bent Høie (H) fortsetter som helseminister.

Frank Bakke-Jensen (H) fortsetter som forsvarsminister.

Dag Inge Ulstein (KrF) fortsetter som utviklingsminister.

Kjell Ingolf Ropstad (KrF) fortsetter som barne- og familieminister.

Olaug Bollestad (KrF) fortsetter som landbruksminister.

Publisert: 23.01.20 kl. 18:41 Oppdatert: 24.01.20 kl. 07:21